
Je li dovoljeno neposredno iza džumanskog farza klanjati dobrovoljni ***[namaz](https://pitajucene.com/search/Namaz/questions/ "Pretraži pitanja o namazu")***?


* 
* 
* 
* 
* 
* 
* 

 
Može li se odmah iza džumanskog farza klanjati dobrovoljni namaz?

**Pokuđeno je neposredno iza džumanskog farza klanjati dobrovoljni ***[namaz](https://pitajucene.com/search/Namaz/questions/ "Pretraži pitanja o namazu")***** 


Omer b. Ata b. Ebul-Huvar pripovijeda da ga je jednom prilikom Nafia b. Džubejr poslao Es-Saibu b. Jezidu, Nemirovom sestriću, da ga upita o onome što je Muavija pri njemu primijetio u namazu, pa je Es-Saib odgovorio: “Da, klanjao sam s Muavijom džuma-namaz u sobici u sklopu džamije, pa kada je imam predao selam, pomjerio sam se na drugo mjesto i klanjao. Nakon što je otišao u svoju kuću, poslao je po mene i rekao mi: ‘Nemoj to više nikada ponoviti! Nemoj neposredno nakon džuma-namaza klanjati dobrovoljnu nafilu dok ne progovoriš ili dok ne izađeš, to nam je Resulullah, sallallahu alejhi ve sellem, zabranio.”’35


Nafia pripovijeda da je Ibn Omer, radijallahu anhu, vidio nekog čovjeka da klanja dobrovoljni namaz na istom mjestu na kojem je klanjao ***[farz](https://pitajucene.com/search/Farz/answers/ "Pretraži odgovore za Farz")***, pa ga je povukao i ukorio: “Zar po tebi džuma-namaz ima četiri rekata.”36


**Propisi vezani za poglavlje** 


Pokuđeno je neposredno nakon džuma-namaza klanjati dobrovoljnu nafilu sve dok se ne pomjeri s mjesta ili dok se ne progovori ili izađe.




---


35 Muslim (883).  

36 Predanje je autentično. Zabilježio ga je Ibn Madža (1127).


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


